સફરજનની વાર્ષિક લણણી પછી આ ઉજવણી આવતી હોવાથી કેન્ડી સફરજન (ટોફી, કારમેલ કે ટેફી સફરજનના નામે પણ ઓળખાય છે) હેલોવીનની સામાન્ય વાનગી છે. તેમાં સમગ્ર સફરજનને ચીકણા ખાંડવાળા સીરપમાં રગદોળીને અને ક્યારેક અને ક્યારેક એમને કાજુમાં પણ રગદોળવામાં આવે છે. એક સમયે કેન્ડી સફરજન બાળકોને આપવાનું સામાન્ય હતું, પરંતુ કેટલાક લોકો સફરજનોમાં રેઝર બ્લેડ અને ટાંકણીઓ ઘોંચીને આપે છે તેવી વ્યાપક અફવાઓના પગલે આ પ્રથા ઝડપથી ઓસરી ગઈ હતી.આવી ઘટનાઓના પુરાવા છે, પરંતુ તે અપવાદરૂપ જ છે અને ક્યારેય કોઈને ગંભીર ઇજા થઈ નથી. તેમ છતાં કેટલાક વાલીઓએ ધારી લીધું કે આવી નિર્ઘૃણ પ્રથાઓ નિરંકુશપણે ચાલતી હતી. આ ઉન્માદની પરાકાષ્ટાના સમયે કેટલીક હોસ્પિટલોએ બાળકોની હેલોવીનની આવી સામગ્રીના મફતમાં એકસ-રે પાડી આપવાની ઓફર કરી હતી, જેથી તેમાં કોઈ ગરબડ હોય તો પકડી શકાય. ખરેખર તો કેન્ડી ઝેરી થવાના કેટલાક જાણીતા બનાવોમાં વાલીઓએ જ તેમના બાળકોની કેન્ડીને ઝેરી બનાવી દીધી હતી અને કેટલાક અહેવાલ પ્રમાણે બાળકોએ ધ્યાન આકર્ષિત કરવા માટે તેમની પોતાની (કે અન્ય બાળકની) કેન્ડીમાં ટાંકણીઓ ઘૂસાડી દીધી હતી. આધૂનિક આયર્લેન્ડ બાર્મબ્રેકને શેકવાનો (કે હવેના દિવસોમાં ખરીદવાનો) રિવાજ હજુ ચાલુ છે. બાર્મબ્રેકને આઇરિશમાં બ્રેરિન બ્રેક (báirín breac) કહે છે. તે એક પ્રકાની હલકી ફ્રુટકેક છે. તેને શેકતા પહેલાં તેમાં એક સાદી વીંટી, સિક્કો અને અન્ય તાવીજો મુકવામાં આવે છે. એવું કહેવાય છે કે જેને આ વીંટી મળે તેને આવનારા વર્ષમાં તેનો સાચો પ્રેમ મળશે. એપીફેનીના તહેવાર વખતે કિંગ કેકની પરંપરા જેવી આ પ્રથા છે. 

તહેવાર સાથે સંકળાયેલી અન્ય ખાદ્ય ચીજો:

યુનિસેફ (UNICEF)
પોષાકો
ખોરાક
ભૂતિયા આકર્ષણો